Clint Eastwood

Clinton "Clint" Eastwood jr. (gebore op 31 Mei 1930) is ’n Amerikaanse akteur, rolprentvervaardiger, regisseur, musikant en politieke figuur wie se loopbaan oor meer as ses dekades strek.

 Vroeë lewe 
Eastwood is gebore op 31 Mei in San Francisco, die seun van Clinton Eastwood Sr. (1906–1970) en Ruth (Runner) Wood (1909–2006). 

Eastwood het 'n aantal beroepe probeer, waaronder as lewensredder, papierdraer, kruidenierswinkel, boswagter en gholfkaddy.Eliot, p. 17

 Loopbaan 
Hy het in die 1960's bekend geraak vir sy rol as die Man Sonder Naam in die Dollars-trilogie en in die 1970's en 1980's as die antiheld-polisieman Harry Callahan in die vyf Dirty Harry-rolprente. Dié en ander rolle het hom ’n toonbeeld van manlikheid gemaak.

duimnael|links|280px|Eastwood as die Man Sonder Naam in A Fistful of Dollars (1964).
Vir sy western Unforgiven (1992) en sportdrama Million Dollar Baby (2004) het Eastwood Oscars gewen vir beste regisseur en beste prent, en het hy benoemings gekry vir beste akteur. Sy grootste kommersiële sukses was die avontuurkomedie Every Which Way but Loose (1978) en die opvolg, Any Which Way You Can (1980), ná inflasieaanpassings. Ander gewilde prente sluit in die western Hang 'Em High (1968), die sielkundige riller Play Misty for Me (1971), die misdaadprent Thunderbolt and Lightfoot (1974), die western The Outlaw Josey Wales (1976), die tronkfliek Escape from Alcatraz (1979), die spanningsprent Tightrope (1984), die western Pale Rider (1985) en die romantiese drama The Bridges of Madison County (1995).

Benewens die regissering van prente waarin hy die hoofrol gespeel het, was hy ook die regisseur van prente waarin hy nie verskyn het nie, soos die raaiseldrama Mystic River (2003) en die oorlogsprent Letters from Iwo Jima (2006), waarvoor hy Oscar-benoemings gekry het, en die drama Changeling (2008). Die oorlogsdrama American Sniper (2014) het die meeste geld nog gemaak van ’n Januarie-uitreiking en was ook die grootste opening van ’n Eastwood-fliek. In Frankryk, waar sy prente baie gewild is, het hy in 1994 ’n "Commandeur" van die "Ordre des Arts et des Lettres" geword en in 2007 het hy die "Légion d'honneur"-medalje ontvang. In 2000 het hy die Goue Leeu op die Venesiese Rolprentfees gekry vir sy lewenslange bydrae tot die rolprentbedryf.

 Politiek 
Van 1986 tot 1988 was Eastwood die onpartydige burgemeester van Carmel-by-the-Sea in Kalifornië.

 Filmografie 
Eastwood het bygedra tot meer as 50 films oor sy loopbaan as akteur, regisseur, vervaardiger en komponis. Hy het in 1971 begin werk as regisseur.

 Vervaardiger of regisseur 
 Play Misty for Me
 High Plains Drifter
 Breezy
 The Eiger Sanction
 The Outlaw Josey Wales
 The Gauntlet
 Every Which Way but Loose
 Bronco Billy
 Firefox
 Honkytonk Man
 Sudden Impact
 Tightrope
 Pale Rider
 Heartbreak Ridge
 Bird
 Thelonious Monk: Straight, No Chaser
 White Hunter Black Heart
 The Rookie
 Unforgiven
 A Perfect World
 The Bridges of Madison County
 The Stars Fell on Henrietta
 Absolute Power
 Midnight in the Garden of Good and Evil
 True Crime
 Space Cowboys
 Blood Work
 Mystic River
 Million Dollar Baby
 Flags of Our Fathers
 Letters from Iwo Jima
 Changeling
 Gran Torino
 Invictus
 Hereafter
 J. Edgar
 Trouble with the Curve
 Jersey Boys
 American Sniper
 Sully
 Indian Horse
 The 15:17 to Paris
 The Mule

 Verwysings 

 Eksterne skakels 



 Clint Eastwood in die Los Angeles Times

Kategorie:Amerikaanse burgemeesters
Kategorie:Amerikaanse rolprentregisseurs
Kategorie:Geboortes in 1930
Kategorie:Lewende mense
Kategorie:Amerikaanse manlike akteurs van die 20ste eeu
Kategorie:Amerikaanse vlieëniers
Kategorie:Amerikaanse manlike akteurs van die 21ste eeu
Kategorie:Amerikaanse filantrope